অভিজিৎ লাহিৰী; হিন্দী টেলিভিছনৰ লগতে ৰাষ্ট্ৰীয় পৰ্যায়ৰ ছবি ক্ষেত্ৰৰ এখন চিনাকী মুখ। হিন্দী ধাৰাবাহিক "ইয়ে ৰিষ্টা ক্যা কহলাতা হে", "বালিকা বধু" কে আৰম্ভ কৰি কেইবাখনো ছবিৰ সৈতে জড়িত এইগৰাকী সুদক্ষ অভিনেতাক এইবাৰ দেখিবলৈ পোৱা যাব অক্ষয় কুমাৰৰ আহিবলগীয়া ছবি "বেল বটম" ত। ১৯৮০ ৰ পটভূমিত সৃষ্ট এই ছবিখনত অভিজিৎ লাহিৰীয়ে ৰূপায়ন কৰিছে এটা মূখ্য চৰিত্ৰ; তেওঁক এগৰাকী শাসনকৰ্তা ৰূপত দেখিবলৈ পোৱা যাব উক্ত ছবিখনত। ৰূপালীপৰ্দাৰ সৈতে হোৱা অভিনেতাগৰাকীৰ এক্সক্লুচিভ সাক্ষাৎকাৰ যোগে তেওঁৰ পৰা জানিছিলো বিভিন্ন কথা; অসমৰ প্ৰতি থকা তেওঁৰ আন্তৰিকতাৰ কথাও তেওঁ কৈছিল ৰূপালীপৰ্দাৰ সমুখত। অক্ষয় কুমাৰ সৈতে এই ছবিখনত অভিনয় কৰিবলৈ পাই তেওঁৰ অনুভৱৰ বিষয়ে জানিবলৈ বিচৰাত তেওঁ কৈছিল যে, "অক্ষয় কুমাৰ বলীউডৰ এগৰাকী জনপ্ৰিয় তাৰকা আৰু মই এগৰাকী অভিনেতা; এই তাৰকা আৰু অভিনেতাৰ মাজত যথেষ্ট পাৰ্থক্য আছে। গতিকে, তেওঁৰ সৈতে অভিনয় কৰি ভাল পালো নে বেয়া পালো; এনেবোৰ কথা মই কোৱাটো ভাল নহয়। কিন্তু এটা কথা সঠিক যে তেওঁ অভিনয় ক্ষেত্ৰখনত নিশ্চয়কৈ বহু সুন্দৰ ৰূপত কাম কৰি গৈ আছে; আৰু তেওঁৰ সৈতে কাম কৰিবলৈ পাই মইও যথেষ্ট সুখী।" অভিনেতাগৰাকীৰ আগন্তুক প্ৰকল্পৰ বিষয়ে জানিবলৈ বিচৰাত তেওঁ কয় যে,
ইয়াৰ উপৰিও অসমীয়া ভাষাটো বুজি পোৱাৰ কথাও কয় অভিনেতা অভিজিৎ লাহিৰীয়ে। বৰ্তমান পুনঃসম্প্ৰচাৰ হৈ থকা তেওঁৰ দুইখন ধাৰাবাহিক ক্ৰমে "ইয়ে ৰিষ্টা ক্যা কহলাতা হে" আৰু "বালিকা বধু" ত তেওঁৰ ভিন্ন দুই চৰিত্ৰ ৰূপায়নেই আচলতে বুজাই দিয়ে তেওঁৰ অভিনয় ক্ষেত্ৰখনত থকা সাৱলীলতা।
